- Hindi News
- National
- ठेके कैसे खुले रहेंगे अब तक साफ नहीं, कोटा खत्म करने को फ्री बीयर का ऑफर
ठेके कैसे खुले रहेंगे अब तक साफ नहीं, कोटा खत्म करने को फ्री बीयर का ऑफर
चंडीगढ़में कोर्ट के आदेशों के बाद अभी भी प्रशासन शराब के ठेकों को खोलने के जोड़-तोड़ में जुटा है। कोर्ट के आदेश हैं कि नेशनल और स्टेट हाईवे के 500 मीटर के दायरे में ठेका खोला जाए। लेकिन चंडीगढ़ को प्रशासन ड्राई नहीं करना चाहते जिसके चलते स्टेट रोड को ही डिनोटिफाई कर इनका नाम चेंज करने की तैयारी शुरू हो गई है। इसको तय करने के लिए कमेटी का भी गठन किया गया है लेकिन कमेटी भी अभी तक साफ नहीं कर सकी है कि किस तरह से ठेकों को खोला जाए। दरअसल प्रशासन ने खुद 2005 में शहर के वी-1, वी-2 और वी-3 रोड़ को स्टेट हाईवे डिक्लेयर किया था। प्रशासन को इसलिए ज्यादा चिंता हो रही है क्योंकि लगभग सभी सेक्टर चारों तरफ से स्टेट रोड से जुड़े हैं और ऐसे में कोर्ट के आदेश के तहत सेक्टरों में ठेके नहीं खुल पाएंगे। साथ ही जो पब एंड बार इन सड़कों के साथ में हैं वो भी बंद हो जाएंगे। इसको लेकर बुधवार को यूटी सेक्रेटेरिएट में मीटिंग हुई पर कोई फैसला नहीं हो सका। सूत्रों के मुताबिक कमेटी के मेंबर्स के बीच स्टेट हाईवे को डिनोटिफाई कर डिस्ट्रिक्ट हाईवे बनाने को लेकर एकमत नहीं है।
प्रशासन को चिंता इसलिए है कि ठेकों की अलॉटमेंट से लेकर एक्साइज ड्यूटी से ही करोड़ों रुपए का रेवेन्यू आता है। ठेके नहीं खुलेंगे तो ये रेवन्यू भी खत्म होगा। टेंडर फीस मिलाकर करीब दो हजार करोड़ रुपए का रेवन्यू लिकर सेल से सरकार को मिलता है।
पूरे साल का कोटा चंडीगढ़ का 11 लाख लिकर केस है। अभी तक करीब 9 लाख पेटियां लिकर की बेची गई हैं जबकि 2 लाख पेटियां इस महीने लिकर काॅन्ट्रैक्टर्स को बेचनी है। अब कोटा जल्दी खत्म करने के चक्कर में ज्यादातर लिकर काॅन्ट्रैक्टर जमकर वाॅयलेशन कर रहे हैं। अट्रेक्टिव ऑफर लोगों को दिए जा रहे हैं। अटावा और सेक्टर-22ए में तो बाकायदा ऑफर लोगों को दिए जा रहे हैं कि तीन बोतल खरीदो तो उसी रेंज का क्वार्टर फ्री में मिलेगा। कई जगह 4 शराब की बोतलों पर एक बीयर फ्री, एक शराब की पेटी पर 1 बोतल फ्री के जैसे ऑफर दिए जा रहे हैं। लेकिन प्रशासन बेखबर है।
यहां प्रॉब्लम
इसबारे में पहले हाईकोर्ट में याचिका डालने वाले हरमन सिद्धू भी साफ कर चुके हैं कि अगर प्रशासन ऐसा कुछ करता है तो वे इसके खिलाफ कोर्ट में जाएंगे। दूसरा ये भी कि अगर प्रशासन स्टेट हाइवे को डिनोटिफाई करता है तो ये सभी रोड नगर निगम के पास चले जाएंगे। दूसरा कोर्ट के आदेशों का भी उल्ल्घंन होगा।
ऑप्शन पर ऑब्जेक्शन
स्टेट हाईवे को डिनोटिफाई करके नाम चेंज करें: स्टेटहाईवे को डिनोटिफाई करने को लेकर प्लानिंग की जा रही है। डिनोटिफाई कर दोबारा से सिटी रोड या डिस्ट्रिक्ट रोड का नाम इनको दिया जा सकता है। इससे शहर के ज्यादातर मार्केट्स में फिर शराब के ठेके खुल सकेंगे। लेकिन नेशनल हाईवे के आसपास ही ठेके नहीं खुलेंगे।
प्रशासन को जल्दी इसलिए
एकअप्रैल से कोर्ट के आदेश लागू हो जाएंगे और इसी दिन से फाइनेंशियल ईयर 2017-2018 के लिए नई एक्साइज पॉलिसी भी लागू होगी। अभी तक ठेकों की अलॉटमेंट को लेकर ही कुछ फाइनल नहीं हो पाया है। शहर में 100 ग्रुप में ठेके इस वक्त चल रहे हैं। अगर कुछ फैसला नहीं होता है तो इनमें से 77 ठेके तो एकदम से बंद हो जाएंगे।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva kas_Deva hin_Deva hin_Deva hin_Deva